MAGYAR EGYETEMI-FŐISKOLAI

ORSZÁGOS BAJNOKSÁG

***II. Csörgőlabda MEFOB***

***2021/2022***

**Verseny szervezői:**

Magyar Egyetemi - Főiskolai Sportszövetség  
Eötvös Loránd Tudományegyetem  
Budapesti Egyetemi Atlétikai Club  
Magyar Paralimpiai Bizottság

Magyar Kézilabda Szövetség – Parasport Albizottság

**VERSENYKIÍRÁS**

**Verseny célja:**

A MEFS által 2021/2022. tanévben meghirdetett egyetemi - főiskolai országos csörgőlabda bajnokság célja, hogy eldöntse a bajnoki címeket, lehetőséget adjon az integrált sportolásra, népszerűsítse a csörgőlabda sportágat, továbbá közvetett módon elősegítse a felsőoktatási fogyatékos sport fejlődését, illetve a mérkőzések nézőinek kulturált szórakoztatása.

**Verseny helye és ideje:**

**A bajnokság helyszíne: Tüskecsarnok (1117** Budapest, Magyar tudósok körútja 7.)

**A bajnokság ideje:**

**- 2021. november 26. Csörgőlabda MEFOB kipróbálási, felkészülési lehetőség**

**- 2021. november 26. Csörgőlabda MEFOB**

**Résztvevők:**

Magyarországi felsőoktatási intézmények koedukált csapatai, minimum 3, maximum 6 fős létszámmal. Egy egyetem több csapatot is indíthat. Csapatonként 1 fő látássérült játékost kötelező nevezni! Ha nincs látássérült hallgató a csapatban, de szívesen nevezne az intézmény a MEFOB-ra, akkor kérjék a szervezők segítségét. Védettségi igazolvány kötelező!

**Játékjogosultság:**

A MEFOB Általános Versenykiírás szabályai szerint azon hallgatók vehetnek részt, akik valamely államilag elismert diplomát adó, felsőoktatási intézmény hallgatói (nappali, levelezős, esti távoktatásban, ill. doktorandus képzésben résztvevők), akik legalább négy féléves, oklevelet adó képzésben, ill. iskolarendszerű képzésben vesznek részt a verseny időpontjában, vagy 2021. évben szerezték abszolutóriumukat. A kötelezően nevezett látássérült játékosnak nem kell felsőoktatási intézmény hallgatójának lennie.

**Igazolás:**

A sportolók indulási jogosultságát a csapatvezetők ellenőrzik. Ennek során a csapatvezetők **diákigazolvánnyal vagy abszolutóriummal** igazolják a versenyzők részvételi jogosultságát.

**Lebonyolítása:**

**A bajnokság lebonyolításáról legkésőbb a torna napját megelőzően 5 nappal korábban kapnak a résztvevő csapatok értesítést a nevezett csapatok függvényében.**

A bajnoki fordulókban a győzelemért 3, döntetlenért 1, vereségért 0 pont jár.

Helyezések eldöntése: pontazonosság esetén elsődlegesen a gólkülönbség, majd a több lőtt gól, végül az egymás elleni eredmény dönt.

Bajnokságból visszalépés: A visszalépő vagy bármilyen ok miatt bajnokságból törölt csapat valamennyi mérkőzésének eredményét meg kell semmisíteni. Addigi részvételét úgy kell tekinteni, mintha egy mérkőzést sem játszott volna.

**Nevezés és sorsolás:**

**A nevezést a** [**szervezes@beac.elte.hu**](mailto:szervezes@beac.elte.hu) **e-mailcímre várjuk, 2021.11.18.- ig.**

**A nevezésnek tartalmaznia kell a versenyző egyetemének vagy főiskolájának a nevét, a versenyző nevét, születési dátumát, diákigazolvány számát és a Neptun kódját is.**

**A sorsolást a lebonyolítással együtt minden résztvevő csapat számára megküldjük.**

**Csapatok díjazása:**

**A bajnokság 1-3. helyezett csapatai érem- és kupadíjazásban részesülnek.** A bajnokságban különdíjat kap a legeredményesebb játékos (kupa, oklevél).

**Általános rendelkezések:**

**Felszerelés:**

**A nevezett csapat játékosai kötelesek egységes színű felszerelésben pályára lépni. A szemtakaró viselése minden játékosra nézve kötelező jellegű. Javasolt hosszú ruházat, illetve térd- és könyökvédő viselete.**

**Költségek:**A bajnokság díjazását és a bajnoki fordulók rendezési költségeit a Budapesti Egyetemi Atlétikai Club (BEAC), a Magyar Egyetemi- Főiskolai Sportszövetség (MEFS) és az ELTE Speciális Hallgatói Ügyeket Támogató Iroda (SHÜTI) biztosítja. **Az utazás, szállás és étkezés költségei a résztvevő csapatokat terheli.**

**Járványügyi szabályozás:**

**A megrendezéssel kapcsolatos járványügyi szabályok változását figyelemmel kísérjük, a verseny lebonyolítására annak megtartásakor érvényes jogszabályi előírások szerint kerül sor. A versenyen való részvétel védettségi igazolványhoz kötött.**

**Egyebek:**

Minden olyan kérdésben, amelyről ez a versenykiírás nem rendelkezik, a MEFOB Általános versenykiírás és az érvényben lévő Csörgőlabda versenyszabályzat a mérvadó.

A Szervező fenntartja magának a jogot az esetleges változtatásokra, amelyekről megfelelő időpontban az érintetteket tájékoztatja. A Szervező a MEFOB-on résztvevők személyes adatait az EURÓPAI PARLAMENT ÉS A TANÁCS (EU) 2016/679 RENDELETE alapján kezeli, és tájékoztatja a résztvevőket arról, hogy adataikat átadja a MEFS számára adatkezelés céljából. Az adatok kezelése kizárólag a versenyeredmények nyilvántartása miatt, speciális és jogos érdekből történik.

**A csörgőlabda MEFOB friss információit és eredményeit a Facebook eseményen lehet követni:** <https://www.facebook.com/events/215886367298548?active_tab=about>

**Kapcsolattartó**

Lang Tímea (BEAC)  
[szervezes@beac.elte.hu](mailto:szervezes@beac.elte.hu)  
Mobil: 30/355-0264, 06 1/209-0617

Budapest, 2021. október 06.